L 63/6
MT
Il-Ġurnal Uffiċjali tal-Unjoni Ewropea
28.2.2023
(24)
Jenħtieġ li l-miżuri kollha fil-pjanijiet għall-irkupru u r-reżiljenza jittieħdu f’konformità mal-acquis ambjentali talUnjoni u nazzjonali applikabbli, b’mod partikolari fir-rigward tal-valutazzjoni tal-impatt ambjentali u l-protezzjoni tan-natura.
Għall-miżuri li jibbenefikaw mid-deroga mill-prinċipju “la tagħmilx ħsara sinifikanti”, jenħtieġ li l-Istati Membri jwettqu sforzi sodisfaċenti biex jillimitaw il-ħsara potenzjali għall-objettivi ambjentali skont it-tifsira talArtikolu 17 tar-Regolament (UE) 2020/852, fejn ikun fattibbli, u jtaffu l-ħsara permezz ta’ miżuri oħra, inkluż miżuri fil-kapitoli REPowerEU.
(25)
Jenħtieġ li l-kapitoli REPowerEU jkunu konsistenti mal-pjanijiet nazzjonali għall-enerġija u l-klima tal-Istati Membri u mal-miri klimatiċi tal-Unjoni stabbiliti fir-Regolament (UE) 2021/1119.
(26)
Fid-dawl tal-Patt Ekoloġiku Ewropew bħala l-istrateġija tat-tkabbir sostenibbli tal-Ewropa u l-importanza li jiġi indirizzat it-tibdil fil-klima f’konformità mal-impenji tal-Unjoni biex timplimenta l-Ftehim ta’ Pariġi u l-Għanijiet ta’ Żvilupp Sostenibbli tan-Nazzjonijiet Uniti, il-Faċilità għandha tikkontribwixxi biex jiġu integrati l-azzjoni dwar il-klima u s-sostenibbiltà ambjentali u biex tintlaħaq il-mira ġenerali ta’ 30 % tan-nefqa tal-baġit tal-Unjoni li tappoġġa objettivi klimatiċi.
Għal dak l-għan, jenħtieġ li l-miżuri appoġġati mill-Faċilità u inklużi fil-pjanijiet għallirkupru u r-reżiljenza tal-Istati Membri jikkontribwixxu għat-tranżizzjoni ekoloġika, inkluż il-bijodiversità, jew biex jiġu indirizzati l-isfidi li jirriżultaw minnha, u jenħtieġ li l-miżuri jammontaw għal ammont li jirrappreżenta millinqas 37 % tal-allokazzjoni totali tal-pjan għall-irkupru u r-reżiljenza u għal mill-inqas 37 % tal-kostijiet totali stmati tal-miżuri fil-kapitolu REPowerEU abbażi tal-metodoloġija għat-trekkjar klimatiku mogħtija fl-Anness VI għarRegolament (UE) 2021/241.
Dik il-metodoloġija jenħtieġ li tintuża kif xieraq għall-miżuri li ma jistgħux jiġu assenjati direttament għal qasam ta’ intervent elenkat f’ dak l-Anness.
Jekk l-Istat Membru kkonċernat u l-Kummissjoni jaqblu, jenħtieġ li jkun possibbli li l-koeffiċjenti għall-appoġġ għall-objettivi klimatiċi jiżdiedu għal 40 % jew 100 % għal investimenti individwali, kif spjegat fil-pjan għall-irkupru u r-reżiljenza, biex jitqiesu l-miżuri ta’ riforma akkumpanjanti li jżidu b’mod kredibbli l-impatt tagħhom fuq l-objettivi klimatiċi.
Għal dak l-għan, jenħtieġ li jkun possibbli li l-koeffiċjenti għall-appoġġ għall-objettivi klimatiċi jiżdiedu sa ammont totali ta’ 3 % talallokazzjoni tal-pjan għall-irkupru u r-reżiljenza għal investimenti individwali.
Jenħtieġ li l-Faċilità tappoġġa attivitajiet li jirrispettaw bis-sħiħ l-istandards u l-prijoritajiet klimatiċi u ambjentali tal-Unjoni u l-prinċipju “la tagħmilx ħsara sinifikanti”.
(27)
Jenħtieġ li l-Istati Membri jinkludu fil-kapitoli REPowerEU, fejn ikun rilevanti, miżuri li jkollhom dimensjoni jew effett transfruntier jew jinvolvu diversi pajjiżi, kif identifikat fil-valutazzjoni tal-ħtiġijiet l-aktar reċenti talKummissjoni, li jikkontribwixxu, fost affarijiet oħra, għall-ġenerazzjoni ta’ valur miżjud Ewropew.
Jenħtieġ li jitqies ukoll li l-miżuri mwettqa fi Stat Membru wieħed jista’ jkollhom effetti konsegwenti fi Stati Membri oħra.
Jenħtieġ li l-Kummissjoni tiffaċilita l-kooperazzjoni bejn l-Istati Membri kmieni kemm jista’ jkun bil-ħsieb li jiġu żviluppati miżuri b’dimensjoni jew effett transfruntier jew li jinvolvu diversi pajjiżi biex jiġu inklużi fil-kapitoli REPowerEU.
Jenħtieġ li l-Istati Membri jistinkaw biex jiżguraw li dawk il-miżuri jammontaw għal ammont li jirrappreżenta millinqas 30 % tal-kostijiet stmati tal-miżuri fil-kapitolu REPowerEU.
Minbarra l-miżuri b’dimensjoni jew effett transfruntier jew li jinvolvu diversi pajjiżi, il-miżuri f’livell nazzjonali li jikkontribwixxu biex jiżguraw il-provvista tal-enerġija fl-Unjoni kollha kemm hi, f’konformità mal-objettivi tar-REPowerEU, b’mod partikolari fir-rigward talindirizzar tal-konġestjonijiet eżistenti f’termini ta’ trażmissjoni, distribuzzjoni u ħżin tal-enerġija, kif identifikati filvalutazzjoni tal-ħtiġijiet l-aktar reċenti tal-Kummissjoni, u b’hekk jiżdied il-potenzjal għaċ-ċirkolazzjoni transfruntiera bejn l-Istati Membri, jenħtieġ li jitqiesu li għandhom dimensjoni jew effett transfruntier jew li jinvolvu diversi pajjiżi.
Jenħtieġ li l-miżuri li jnaqqsu d-dipendenza fuq il-fjuwils fossili u jnaqqsu d-domanda għall-enerġija jitqiesu wkoll li għandhom effett transfruntier pożittiv peress li jilliberaw aktar kapaċità jew provvista għall-Istati Membri l-oħra.
(28)
Jenħtieġ li jiżdied kriterju ta’ valutazzjoni xieraq biex iservi bħala bażi biex il-Kummissjoni tivvaluta d-dimensjoni jew effett transfruntier jew li jinvolvu diversi pajjiżi tar-riformi u l-investimenti fil-kapitoli REPowerEU.